**Red** er det syvende studioalbumet til det engelske progressive rockbandet King Crimson. Den ble utgitt 6. oktober 1974 av Island Records i Storbritannia og Atlantic Records i Nord-Amerika og Japan. Albumet ble spilt inn og egenprodusert i juli og august 1974 i Olympic Studios i London, med sporet "Providence" som et fri improvisasjonsstykke spilt inn på deres 30. juni 1974 konsert på Palace Theatre i Providence, Rhode Island. Andre deler av albumet er også inspirert av tidligere improvisasjoner utført av bandet under konserter. *Red* er et progressivt rockealbum med en merkbart tyngre lyd enn de forrige albumene. Dette ble oppnådd med rytmeseksjonen av John Wetton (bassgitar, vokal) og Bill Bruford (trommer, perkusjon). Produksjonen av albumet har også betydelig flere overdubinger enn tidligere album, inkludert flere gitaroverdubs. King Chrimson bruker igjen tung saksofon, men andre instrumenter som cello, obo og kornett dukker også opp.

På albumet er en fullversjon av "Starless", som opprinnelig var tiltenkt som tittelspor på deres forrige album, *Starless and Bible Black* (1974), den ble aldri fullført, men ble fremført under konserter i 1974. Seksjonen med sang på "Starless" ble opprinnelig skrevet av John Wetton, men den fikk en kald mottakelse fra både Robert Fripp og Bill Bruford. Senere ble det for *Red* lag til et innledningstema skrevet av Robert Fripp og fremført på fiolin av David Cross, og ytterligere to seksjoner ble lagt til etter vokalen, hvorav en av Bruford. Den siste delen gjengir forskjellige temaer fra tidligere i sangen og den bruker også en bassdel som opprinnelig ble skrevet for sangen "Fracture". "Starless" er et 12:18 minutter langt spor som etter en melodisk start har en seksjon som i løpet av flere minutter sakte bygger seg opp fra rolig til tungt, og avsluttes med saksofonen som hovedinstrument.

Omtrent to uker før utgivelsen av *Red*, besluttet Fripp å oppløse King Crimson.

Albumet viste seg å slå dårlig an på listene og tilbrakte bare kun en uke i UK Album Chart på nr. 45 og US Billboard 200 på nr. 66. Det var imidlertid et populært album blant kritikere og fans.

I ettertiden har albumets popularitet økt og økt, det har mottatt mye fin kritikk og nå har det av mange blitt anerkjent som et av bandets beste verk. *Red* er kalt et av de 50 "tyngste albumene gjennom tidene" av magasinet Q og Pitchfork rangerte *Red* som nummer 72 på listen "Top 100 Albums of the 1970s". Magasinet Rolling Stone rangerte albumet som nummer 15 på listen over de 50 beste progressive rockalbum gjennom tidene. Albumet er nummer 7 på Popmatters liste over de 25 beste progressiv-rock albumene, og nummer 12 på magasinet Prog sin liste over 100 beste prog-album. Albumet har fått flere andre utmerkelser og en mengde utmerkede kritikker, spesielt sporet "Starless" betraktes av mange som høydepunktet i King Crimsons utgivelser

  

*Red* har blitt gitt ut på nytt flere ganger.

Spor
----

***Red*** — originalt vinylalbum


| Side A |
| --- |
| Nr. | Tittel | Låtskriver(e) | Lengde |
| 1. | «Red» | Robert Fripp | 6:20 |
| 2. | «Fallen Angel» | Fripp, John Wetton, Richard Palmer-James | 6:00 |
| 3. | «One More Red Nightmare» | Fripp, Wetton | 7:07 |

| Side B |
| --- |
| Nr. | Tittel | Låtskriver(e) | Lengde |
| 4. | «Providence» | David Cross, Fripp, Wetton, Bill Bruford | 8:08 |
| 5. | «Starless» | Cross, Fripp, Wetton, Bruford, Palmer-James | 12:18 |

Medvirkende
-----------

King Crimson – produksjon, arrangementer
* Robert Fripp – elektrisk gitar (1–5), akustisk gitar (2), Mellotron (2,5)
* John Wetton – bass (1–5), vokal (2–3, 5)
* Bill Bruford – trommer (1–5), perkusjon (3–5)

**Tidligere King Crimson medlemmer som medvirker**

* David Cross – fiolin (4), Hohner pianet (4–5)
* Mel Collins – sopran saksofon (5)
* Ian McDonald – alt saksofon (3,5)

Andre medvirkende
* Mark Charig – kornett (2)
* Robin Miller – obo (2)
* uncredited – cello (1-2, 5), kontrabass (5)
* George Chkiantz – innspilling, teknikker
* Rod Thear – innspilling, assisterende teknikker
* Chris, Tex, Harvey and Peter Walmsley – utstyr
* John Kosh – plateomslag
* Gered Mankowitz – fotografi

Referanser
----------

1. ↑  Romano, Will (2010). *Mountains Come Out of the Sky: The Illustrated History of Prog Rock*. ISBN 978-0879309916.
2. ↑  Live, D. G. M. (3. november 2016). «Red - The Long View». *DGM Live* **(engelsk)**. Besøkt 19. november 2020.
3. ↑  «Robert Christgau: CG Book '70s: K». *www.robertchristgau.com*. Besøkt 19. november 2020.
4. ↑  «Red - King Crimson | Songs, Reviews, Credits | AllMusic» **(engelsk)**. Besøkt 19. november 2020.
5. ↑  March 2018, Prog Magazine26. «The 100 Greatest Prog Anthems Of All Time». *Prog Magazine* **(engelsk)**. Besøkt 19. november 2020.
6. ↑  «King Crimson: Red». *Pitchfork* **(engelsk)**. Besøkt 19. november 2020.
7. ↑  «Rolling Stone's 50 Greatest Prog Rock Albums of All Time». *Album of The Year* **(engelsk)**. Besøkt 30. november 2020.
8. ↑  «The 25 Best Classic Progressive Rock Albums». *PopMatters* **(engelsk)**. 17. november 2015. Besøkt 30. november 2020.
9. ↑  «The 100 Greatest Prog Albums of All Time - PROG Magazine - August 2014». *www.cygnus-x1.net* **(engelsk)**. Besøkt 30. november 2020.
10. ↑  «Red by King Crimson». *Genius* **(engelsk)**. Besøkt 19. november 2020.

Eksterne lenker
---------------

* (en) *Red* på Discogs Rediger på Wikidata

* (en) *Red* på MusicBrainz Rediger på Wikidata

* (en) *Red* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |